ระเบียบเทศบาลตำบลบึงโขงหลงระเบียบเทศบาลตำบลบึงโขงหลงว่าด้วยข้อมูลข่าวสารของราชการพ.ศ. ๒๕๖๐ ด้วยพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๙กำหนดให้หน่วยงานของรัฐจัดให้มีข้อมูลข่าวสารไว้ให้ประชาชนเข้าตรวจดูได้ ทั้งนี้ตามหลักเกณฑ์และวิธีการที่คณะกรรมการข้อมูลข่าวสารของราชการกำหนดเพื่อให้การจัดระบบ การขอ การอนุญาตและการให้บริการข้อมูลข่าวสารของราชการที่อยู่ในความรับผิดชอบของเทศบาลตำบลบึงโขงหลงเป็นไปด้วยความเรียบร้อยรวดเร็ว และสอดคล้องกับเจตนารมณ์ของกฎหมายว่าด้วยข้อมูลข่าวสารของราชการซึ่งรับรองสิทธิประชาชนในการรับรู้ข้อมูลที่อยู่ในความครอบครองของหน่วยงานของรัฐอาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ และข้อ ๔ แห่งประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ พ.ศ. ๒๕๔๑ ประกอบกับมาตรา ๓๘แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖คณะกรรมการข้อมูลข่าวสารของราชการเทศบาลตำบลบึงโขงหลงจึงกำหนดหลักเกณฑ์และวิธีการจัดให้มีข้อมูลข่าวสารของราชการไว้ให้ประชาชนเข้าตรวจดูดังต่อไปนี้ข้อ ๑ ระเบียบนี้เรียกว่าระเบียบเทศบาลตำบลบึงโขงหลง ว่าด้วยข้อมูลข่าวสาร ของราชการ พ.ศ. ๒๕๖๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบข้อบังคับ และคำสั่งอื่นใดของเทศบาลในส่วนที่กำหนดไว้แล้วในระเบียบนี้หรือซึ่งขัดแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้เทศบาล หมายความว่าเทศบาลตำบลบึงโขงหลงหน่วยงานในสังกัด หมายความว่าสำนัก กองหรือหน่วยงานที่มีฐานะเทียบเท่ากองในสังกัดเทศบาลข้อมูลข่าวสาร หมายความว่าข้อมูลข่าวสารของราชการตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของศูนย์ข้อมูลข่าวสารและหน่วยงานในสังกัดเทศบาลตำบลบึงโขงหลงศูนย์ข้อมูลข่าวสาร หมายความว่าศูนย์ข้อมูลข่าวสารของราชการเทศบาลตำบลบึงโขงหลงนายกเทศมนตรี หมายความว่านายกเทศมนตรีตำบลบึงโขงหลงคณะกรรมการ หมายความว่า คณะกรรมการข้อมูลข่าวสารของเทศบาลตำบลบึงโขงหลงวัน หมายความว่าวันตามปีปฏิทินวันทำการ หมายความว่าวันทำการตามปกติของหน่วยงานของรัฐคำขอ หมายความว่าคำขอข้อมูลข่าวสารตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้นายกเทศมนตรีมีอำนาจวินิจฉัยสั่งการตามที่เห็นสมควรข้อ ๕ ระเบียบนี้ให้ใช้บังคับแก่ส่วนราชการในสังกัดเทศบาลตำบลบึงโขงหลงข้าราชการ พนักงาน เทศบาล ลูกจ้าง ในสังกัดเทศบาลตำบลบึงโขงหลงข้อ ๖ ให้นายกเทศมนตรีตำบลบึงโขงหลงรักษาการให้เป็นไปตามระเบียบนี้และให้มีอำนาจในการออกประกาศหรือคำสั่งอื่นใดเพื่อประโยชน์ในการปฏิบัติให้เป็นไปตามระเบียบนี้ในกรณีมีปัญหาหรือมีอุปสรรคในการปฏิบัติตามระเบียบนี้ที่จะต้องวินิจฉัยหรือชี้ขาดให้นายกเทศมนตรีตำบลบึงโขงหลงมีอำนาจชี้ขาดหรือสั่งการตามที่เห็นสมควรหมวด ๑คณะกรรมการศูนย์ข้อมูลข่าวสารของเทศบาลตำบลบึงโขงหลง ข้อ ๗ ให้คณะกรรมการข้อมูลข่าวสารของเทศบาลตำบลบึงโขงหลงประกอบด้วย(๑) นายกเทศมนตรี ประธานกรรมการ(๒) รองนายกเทศมนตรี รองประธานกรรมการ(๓) ปลัดเทศบาล กรรมการ(๔) รองปลัดเทศบาล กรรมการ(๕) หัวหน้าสำนักปลัด กรรมการ(๖) ผู้อำนวยการกองคลัง กรรมการ(๗) ผู้อำนวยการกองสวัสดิการสังคม กรรมการ(๘)ผู้อำนวยการกองสาธารณสุขและสิ่งแวดล้อม กรรมการ(๙) ผู้อำนวยการกองช่าง กรรมการ(๑๐) ผู้อำนวยการกองการศึกษา กรรมการ(๑๑) ผู้อำนวยการกองวิชาการและแผนงาน กรรมการและเลขานุการ(๑๒) เจ้าพนักงานธุรการ ผู้ช่วยเลขานุการ(๑๓) นักจัดการทั่วไป ผู้ช่วยเลขานุการ(๑๔) ผู้ช่วยเจ้าหน้าที่ธุรการ ผู้ช่วยเลขานุการข้อ ๘ ให้คณะกรรมการข้อมูลข่าวสารของเทศบาลตำบลบึงโขงหลงมีอำนาจหน้าที่ดังต่อไปนี้(๑) กำหนดแนวทางในการดำเนินการเผยแพร่ข้อมูลข่าวสารของราชการเทศบาลตำบลบึงโขงหลง ให้เป็นไปตามพระราชบัญญัติข้อมูลข่าวสารของราชการ พ.ศ. ๒๕๔๐(๒) เสนอนโยบายหรือมาตรการเกี่ยวกับการบริหาร การจัดระบบ การขอการอนุญาต และการบริการข้อมูลข่าวสาร(๓) ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์ และการเผยแพร่(๔)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๕) ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่เทศบาลหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๖) ให้คำแนะนำ หรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๗)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการ(๘)ให้คำแนะนำหรือเสนอความเห็นในกรณีมีปัญหาและอุปสรรคเกี่ยวกับการดำเนินการตามระเบียบนี้(๙)เชิญเจ้าหน้าที่ที่เกี่ยวข้องมาให้ข้อมูลหรือเอกสารได้ตามความจำเป็นต่อการปฏิบัติงานของคณะกรรมการ(๑๐) แต่งตั้งคณะอนุกรรมการ คณะทำงานหรือเจ้าหน้าที่เพื่อปฏิบัติการใด ๆ ตามอำนาจหน้าที่ของคณะกรรมการ(๑๑) ติดตามประเมินผลการดำเนินการเกี่ยวกับการเผยแพร่ข้อมูลข่าวสารของราชการเทศบาลตำบลบึงโขงหลงให้เป็นไปด้วยความเรียบร้อยและมีประสิทธิภาพ(๑๒)ปฏิบัติการอื่นใดให้เป็นไปตามพระราชบัญญัติข้อมูลข่าวสารของราชการ พ.ศ. ๒๕๔๐(๑๓) ปฏิบัติหน้าที่อื่นใดที่ประธานกรรมการมอบหมายข้อ ๙การประชุมคณะกรรมการข้อมูลข่าวสารของราชการเทศบาลตำบลบึงโขงหลงต้องมีคณะกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมข้อ ๑๐ ถ้าประธานกรรมการไม่มาประชุมหรือไม่อยู่ในที่ประชุมให้รองประธานกรรมการ คนที่ ๑ เป็นประธานในที่ประชุม ถ้ารองประธานกรรมการ คนที่ ๑ไม่มาประชุมหรือไม่อยู่ในที่ประชุมให้รองประธานกรรมการคนที่ ๒เป็นประธานในที่ประชุม ถ้ารองประธานกรรมการ คนที่ ๒ไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งเสียงในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาดข้อ ๑๑ ให้คณะกรรมการข้อมูลข่าวสารของราชการเทศบาลตำบลบึงโขงหลงทำหน้าที่เป็นคณะกรรมการวินิจฉัยการเปิดข้อมูลข่าวสารของราชการเทศบาลตำบลบึงโขงหลงกรณีมีประเด็นปัญหาว่าข้อมูลข่าวสารของราชการเป็นข้อมูลที่สามารถเปิดเผยได้หรือไม่ตามพระราชบัญญัติข้อมูลข่าวสาร ของราชการ พ.ศ. ๒๕๔๐และระเบียบ กฎหมายอื่น ๆ ที่เกี่ยวข้องข้อ ๑๒ ให้นำความในข้อ๙ มาบังคับใช้กับการประชุมคณะอนุกรรมการ คณะทำงานที่คณะกรรมการศูนย์ข้อมูลข่าวสารของราชการเทศบาลตำบลบึงโขงหลงแต่งตั้งโดยอนุโลมด้วยข้อ ๑๓ มติของคณะกรรมการศูนย์ข้อมูลข่าวสารของราชการเทศบาลตำบลบึงโขงหลงต้องได้รับความเห็นชอบจากนายกเทศมนตรีก่อนจึงจะดำเนินการตามมตินั้นได้หมวด ๒ศูนย์ข้อมูลข่าวสาร ข้อ ๑๔ ให้จัดตั้งศูนย์ข้อมูลข่าวสารของเทศบาลตำบลบึงโขงหลงขึ้นอยู่ในความรับผิดชอบควบคุมดูแลของกองวิชาการและแผนงานเพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษา ค้นคว้าตลอดจนเผยแพร่ จำหน่าย จ่ายแจก รวมทั้งปฏิบัติหน้าที่ให้เป็นไปตามระเบียบนี้และตามกฎหมายว่าด้วยข้อมูลข่าวสารของราชการหมวด ๓การจัดระบบข้อมูลข่าวสาร ข้อ ๑๕ ให้หน่วยงานในสังกัดจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายข้อมูลข่าวสารของราชการกฎหมายอื่นและระเบียบของราชการดังนี้(๑) ข้อมูลข่าวสารที่ลงพิมพ์ในราชกิจจานุเบกษา(๒) ข้อมูลข่าวสารที่ต้องจัดไว้ให้ประชาชนเข้าตรวจดูได้(๓) ข้อมูลข่าวสารอื่น(๔) ข้อมูลข่าวสารส่วนบุคคลการจัดแยกข้อมูลข่าวสารตามวรรคหนึ่งให้คำนึงตามลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะต้องเปิดเผยมิได้หรือเป็นข้อมูลข่าวสารที่อาจมีคำสั่งมิให้เปิดเผยก็ได้ให้หน่วยงานในสังกัดจัดส่งสำเนาข้อมูลข่าวสารตามวรรคหนึ่ง (๑) และ(๒) ไปยังศูนย์ข้อมูลข่าวสารของเทศบาลตำบลบึงโขงหลง เพื่อให้ประชาชนเข้าตรวจดูค้นคว้า หรือขอสำเนาให้หน่วยงานในสังกัดจัดให้มีเจ้าหน้าที่ควบคุม ดูแลการตรวจสอบติดตามและประสานงานในการดำเนินการตามวรรคหนึ่งและวรรคสามให้เป็นไปด้วยความเรียบร้อยและเป็นปัจจุบันอยู่เสมอรวมทั้งรับผิดชอบในการพิจารณาให้บริการข้อมูลข่าวสารอื่นๆ ที่อยู่ในความครอบครองหรือควบคุมดูแล ซึ่งไม่อยู่ในหลักเกณฑ์ที่จะต้องส่งให้ศูนย์ข้อมูลข่าวสารตามวรรคสามข้อ ๑๖ ให้ศูนย์ข้อมูลข่าวสารจัดทำดัชนีข้อมูลข่าวสารที่หน่วยงานในสังกัดส่งมาให้ตามข้อ๑๕ วรรคสาม โดยให้รายละเอียดเพียงพอที่ประชาชนสามารถค้นหาข้อมูลข่าวสารได้เองให้หน่วยงานในสังกัดจัดทำบัญชีข้อมูลข่าวสารอื่น ๆ ที่ไม่อยู่ในหลักเกณฑ์ที่จะส่งให้แก่ศูนย์ข้อมูลข่าวสารตามข้อ๑๕ วรรคสามให้พร้อมในการพิจารณาสั่งเปิดเผยหรือไม่เปิดเผยเมื่อมีผู้ใดยื่นคำขอข้อมูลข่าวสารในความครอบครองหรือควบคุมดูแล ดังกล่าวหมวด ๔การขอตรวจดูการขอข้อมูลข่าวสาร และการอนุญาต ข้อ ๑๗ ให้ศูนย์ข้อมูลข่าวสารจัดทำสมุดทะเบียนสำหรับผู้เข้าขอตรวจดูข้อมูลข่าวสารที่ตั้งแสดงไว้ทั้งนี้เพื่อเป็นหลักฐานของทางราชการข้อ ๑๘ การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองถูกต้องให้ยื่นคำขอเป็นหนังสือตามแบบที่เทศบาลกำหนดต่อเจ้าหน้าที่ของศูนย์ข้อมูลข่าวสารหรือเขียนขึ้นเองโดยให้ระบุข้อมูลข่าวสารที่ต้องการในลักษณะที่อาจเข้าใจได้ตามสมควรให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตามคำขอนั้นเป็นข้อมูลข่าวสารที่อยู่ในความครอบครองหรือควบคุมดูแลของศูนย์ข้อมูลข่าวสารหรืออยู่ในความครอบครองหรือควบคุมดูแลของหน่วยงานใดในเทศบาลหรือหน่วยงานนอกสังกัดอื่นใดหากเป็นข้อมูลข่าวสารและอยู่ในความครอบครองหรือควบคุมดูแลของศูนย์ข้อมูลข่าวสารให้เจ้าหน้าที่ประจำศูนย์ข้อมูลข่าวสารซึ่งเป็นพนักงานเทศบาลไม่ต่ำกว่าชำนาญการ เป็นผู้อนุญาตและลงนามในสำเนาที่มีคำรับรองถูกต้องของข้อมูลข่าวสารโดยลงลายมือชื่อ พร้อมทั้งชื่อตัว ชื่อสกุล และตำแหน่ง ตลอดจนวัน เดือน ปีให้ชัดเจน ทั้งนี้ให้รับรองตามจำนวนที่ผู้ยื่นขอให้รับรองข้อ ๑๙ ในกรณีขอตรวจดูขอสำเนาหรือขอสำเนาที่มีคำรับรองถูกต้องของข้อมูลข่าวสารอื่นซึ่งอยู่ในความครอบครองหรือควบคุมดูแลของหน่วยงานในเทศบาลให้เจ้าหน้าที่ผู้รับคำขอเสนอเรื่องไปยังหน่วยงานนั้นพร้อมทั้งแนะนำให้ผู้ยื่นขอได้ประสานกับหน่วยงานนั้นโดยตรงด้วยหากประสงค์ให้หัวหน้าหน่วยงานในสังกัดหรือผู้ที่ได้รับมอบหมายเป็นผู้พิจารณาอนุญาตโดยให้พนักงานเทศบาลไม่ต่ำกว่าระดับชำนาญการเป็นผู้ลงนามรับรองความถูกต้องของข้อมูลข่าวสาร เว้นแต่ข้อมูลข่าวสารนั้นเป็นข้อมูลข่าวสารลับซึ่งต้องดำเนินการให้เป็นไปตามระเบียบว่าด้วยการรักษาความลับของราชการ พ.ศ. ๒๕๔๔กรณีที่ไม่อาจวินิจฉัยได้ว่าข้อมูลข่าวสารที่มีคำร้องนั้นเป็นข้อมูลข่าวสารที่เปิดเผยได้หรือไม่ให้หัวหน้าหน่วยงานในสังกัดเสนอเรื่องพร้อมความเห็นต่อคณะกรรมการเพื่อพิจารณาวินิจฉัยต่อไปข้อ ๒๐ กรณีการเปิดเผยข้อมูลข่าวสารตามคำขอนั้นกระทบถึงประโยชน์ได้เสียของผู้ใดให้หน่วยงานนั้นแจ้งให้ผู้มีส่วนได้เสียทราบโดยมิชักช้าเพื่อให้ผู้มีส่วนได้เสียนั้นคัดค้านภายในเวลาที่กำหนดไว้ในมาตรา ๑๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๒๑ กรณีผู้มีอำนาจอนุญาตมีคำสั่งมิให้เปิดเผยข้อมูลข่าวสารตามคำขอใดให้แจ้งคำสั่งพร้อมเหตุผลให้ผู้ยื่นขอทราบพร้อมแจ้งให้ผู้ยื่นขอทราบถึงสิทธิและระยะเวลาอุทธรณ์คำสั่งไม่อนุญาตดังกล่าวต่อคณะกรรมการวินิจฉัยการเปิดเผยข้อมูลข่าวสารตามมาตรา๑๘ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ด้วยข้อ ๒๒ ข้อมูลข่าวสารส่วนบุคคลตามมาตรา๒๓ แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้หน่วยงานในสังกัดปฏิบัติตามกฎหมายว่าด้วยข้อมูลข่าวสารของราชการในส่วนที่เกี่ยวกับข้อมูลข่าวสารส่วนบุคคลโดยรอบคอบข้อ ๒๓ ข้อมูลข่าวสารที่อยู่ในระหว่างดำเนินการให้ศูนย์ข้อมูลข่าวสารหรือหน่วยงานในสังกัดพิจารณาให้บริการตามระเบียบนี้โดยอนุโลมเว้นแต่เป็นข้อมูลข่าวสารลับตามระเบียบว่าด้วยการรักษาความลับของราชการ พ.ศ. ๒๕๔๔หรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือผู้มีอำนาจข้อที่๑๘ เห็นว่าเป็นเรื่องที่ไม่ต้องเปิดเผยข้อ ๒๔ ข้อมูลข่าวสารใดหากมีกฎหมาย ระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการขออนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยหมวด ๕กำหนดระยะเวลา ข้อ ๒๕ การบริการข้อมูลข่าวสารตามคำขอให้หน่วยงานดำเนินการให้บริการภายในกำหนดระยะเวลาดังนี้(๑)การให้บริการข้อมูลข่าวสารที่จัดไว้ให้ประชาชนตรวจดูหรือขอสำเนาหรือขอสำเนาที่มีคำรับรองความถูกต้องของข้อมูลข่าวสารที่ศูนย์ข้อมูลข่าวสารได้ดำเนินการให้แล้วเสร็จภายในวันทำการที่ได้มีคำขอนั้น(๒) การให้บริการข้อมูลข่าวสารอื่น ๆ ที่อยู่ในความครอบครองหรือควบคุมดูแลของหน่วยงานในสังกัดให้หน่วยงานในสังกัดที่มีข้อมูลข่าวสารพร้อมที่จะจัดหาให้ได้จะต้องดำเนินการให้แล้วเสร็จโดยเร็วหรือภายในวันที่มีคำขอ(๓) ในกรณีที่มีข้อมูลข่าวสารที่ขอมีจำนวนมากหรือไม่สามารถดำเนินการให้แล้วเสร็จภายใน ๑๕ วัน จะแจ้งให้ผู้ขอข้อมูลข่าวสารทราบภายใน๑๕ วัน รวมทั้งกำหนดวันที่จะดำเนินการแล้วเสร็จให้ผู้ขอข้อมูลข่าวสารทราบด้วยหมวด ๖ค่าธรรมเนียม ข้อ ๒๖ ข้อมูลข่าวสารที่มีไว้เผยแพร่หรือจำหน่ายได้คิดค่าใช้จ่ายต่างๆ ตามหลักเกณฑ์ที่เทศบาลกำหนดโดยคำแนะนำคณะกรรมการ รายได้จากการนี้ให้ปฏิบัติตามระเบียบของราชการข้อ ๒๗ การเรียกค่าธรรมเนียมการทำสำเนาที่มีคำรับรองถูกต้องของข้อมูลข่าวสารของราชการให้เป็นไปตามหลักเกณฑ์ที่เทศบาลกำหนดโดยความเห็นชอบของคณะกรรมการข้อมูลข่าวสารของราชการรายได้จากค่าธรรมเนียมตามวรรคหนึ่งให้ปฏิบัติตามข้อบังคับกระทรวงการคลังว่าด้วยเงินค่าธรรมเนียมข้อมูลข่าวสารของราชการ พ.ศ. ๒๕๔๘ข้อ ๒๘ สำหรับผู้มีรายได้น้อยซึ่งมีพยานหลักฐานแสดงยืนยันที่เชื่อถือได้นายกเทศมนตรีอาจพิจารณายกเว้นค่าธรรมเนียมหรืออัตราค่าธรรมเนียมที่กำหนดในหมวดนี้ได้ตามความจำเป็นหมวด ๗สถานที่บริการข้อมูลข่าวสาร ข้อ ๒๙ ศูนย์ข้อมูลข่าวสารของเทศบาลตำบลบึงโขงหลงตั้งอยู่ที่สำนักงานเทศบาลตำบลบึงโขงหลง เลขที่๑ หมู่ที่ ๑๑ บ้านโนนสว่างเหนือ ตำบลบึงโขงหลง อำเภอบึงโขงหลง จังหวัดบึงกาฬรหัสไปรษณีย์ ๓๘๒๒๐ หรือติดต่อได้ที่หมายเลขโทรศัพท์ ๐ - ๔๒๔๑ - ๖๑๖๘ หรือหมายเลขโทรสาร ๐ - ๔๒๔๑ - ๖๑๖๙หรือดูข้อมูลข่าวสารทางอินเตอร์เน็ตได้ที่ เว็บไซต์ : หรือติดต่อได้ด้วยตนเองในวันและเวลาราชการประกาศณ วันที่ ๑ สิงหาคม พ.ศ. ๒๕๖๐เชิด แสนจันทร์นายกเทศมนตรีตำบลบึงโขงหลงพิมพ์มาดา/อัญชลี/จัดทำ๖ ธันวาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๙๑ ง/หน้า ๑๖/๒๗ พฤศจิกายน ๒๕๖๐